અમદાવાદ: અમદાવાદના શાહીબાગ વિસ્તારમાં આવેલી રાજસ્થાન હોસ્પિટલમાં બે વર્ષ પહેલાં દર્દીની એન્જિયોપ્લાસ્ટી વખતે ઇમ્પોર્ટેડ (મેઇડ ઇન અમેરિકા) સ્ટેન્ટ મૂકવાનું કહ્યા બાદ દેશી સ્ટેન્ટ (મેઇડ ઇન ઇન્ડિયા) મૂકતાં મામલો ગ્રાહક સુરક્ષા કોર્ટમાં પહોંચ્યો છે. દર્દીના પરિવારજનોએ રાજસ્થાન હોસ્પિટલના સત્તાધીશો સામે રૂ.સાત લાખનું વળતર ચૂકવવા માટેની ફરિયાદ દાખલ કરી છે. ફરિયાદમાં પરિવારજનોએ આક્ષેપ કર્યો છે કે હોસ્પિટલના ડોકટરો અને સંચાલકો દ્વારા છેતરપિંડી કરવામાં આવી છે.